CELEX: 62011CN0146
Language: sk
Date: 2011-03-25 00:00:00
Title: Vec C-146/11: Návrh na začatie prejudiciálneho konania, ktorý podal Riigikohus (Estónska republika) 25. marca 2011 — AS Pimix (v likvidácii)/Maksu- ja Tolliameti Lõuna maksu- ja tollikeskus, ministerstvo poľnohospodárstva (Põllumajandusministeerium)

28.5.2011   
            
            
               SK
            
            
               Úradný vestník Európskej únie
            
            
               C 160/13
            
         Návrh na začatie prejudiciálneho konania, ktorý podal Riigikohus (Estónska republika) 25. marca 2011 — AS Pimix (v likvidácii)/Maksu- ja Tolliameti Lõuna maksu- ja tollikeskus, ministerstvo poľnohospodárstva (Põllumajandusministeerium)
   (Vec C-146/11)
   2011/C 160/15
   Jazyk konania: estónčina
   
      Vnútroštátny súd, ktorý podal návrh na začatie prejudiciálneho konania
   
   Riigikohus
   
      Účastníci konania pred vnútroštátnym súdom
   
   
      Žalobkyňa: AS Pimix (v likvidácii)
   
      Žalovaní: Maksu- ja Tolliameti Lõuna maksu- ja tollikeskus, ministerstvo poľnohospodárstva (Põllumajandusministeerium)
   
      Prejudiciálne otázky
   
   
               1.
            
            
               Vzhľadom na judikatúru Súdneho dvora (rozsudky z 11. decembra 2007, Skoma-Lux, C-161/06, Zb. s. I-10841; zo 4. júna 2009, Balbiino, C-560/07, Zb. s. I-4447; a z 29. októbra 2009, Rakvere Lihakombinaat, C-140/08, Zb. s. I-10533) má sa článok 288 Zmluvy o fungovaní Európskej únie v spojení s článkom 58 aktu o pristúpení vykladať v tom zmysle, že možno od jednotlivca vyžadovať splnenie povinnosti vyplývajúcej z nariadenia Komisie (ES) č. 1972/2003 z 10. novembra 2003 (1)
               
               
                           a)
                        
                        
                           bez ohľadu na skutočnosť, že k 1. máju 2004 toto nariadenie nebolo v Úradnom vestníku Európskej únie uverejnené v estónskom jazyku
                        
                     
                           b)
                        
                        
                           a že zákonodarca dotknutého členského štátu vo vnútroštátnom právnom akte nedefinoval pojem poľnohospodárske výrobky uvedený v nariadení, ale sa obmedzil len na odkaz na článok 4 ods. 5 uvedeného nariadenia, ktoré nebolo riadne uverejnené;
                        
                     
                           c)
                        
                        
                           ak jednotlivec splnil jednu z povinností vyplývajúcich z tohto nariadenia (oznámil zásoby podľa správneho kódu tovaru) a túto povinnosť nenapáda;
                        
                     
                           d)
                        
                        
                           a bol mu vymeraný poplatok príslušným orgánom členského štátu v čase, keď už nariadenie č. 1972/2003 bolo v Úradnom vestníku Európskej únie uverejnené v estónskom jazyku?
                        
                     
         
               2.
            
            
               Možno z článku 58 aktu o pristúpení v spojení s článkom 297 ods. 1 Zmluvy o fungovaní Európskej únie, ako aj z odôvodnenia č. 3 a článku 4 nariadenia (ES) č. 1972/2003 vyvodiť záver, že členský štát môže od jednotlivca vyžadovať poplatok za nadbytočné zásoby, ak k 1. máju 2004 nariadenie č. 1972/2003 nebolo v Úradnom vestníku Európskej únie uverejnené v estónskom jazyku, avšak v čase, keď príslušný orgán členského štátu vymeral poplatok, už toto nariadenie bolo v Úradnom vestníku Európskej únie uverejnené v estónskom jazyku?
            
         
      (1)  Nariadenie Komisie (ES) č. 1972/2003 z 10. novembra 2003 o prechodných opatreniach prijatých v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska s ohľadom na obchod s poľnohospodárskymi výrobkami (Ú. v. EÚ L 293, s. 3; Mim. vyd. 03/040, s. 474).